Na osnovu člana 9., stav 2 Zakona o igrama na sreću (“Službene novine Federacije BiH“ br. 48/15 i 60/15) kao i člana 8. Pravilnika o načinu dobijanja i produžavanja odobrenja za priređivanje igara na sreću, pravila rada kasina, davanja za nagradne igre

( Službene novine FBiH br. 44/02) „Spanish Market d.o.o. Sarajevo“, dana **26.10.2021.**god. donosi

**PRAVILA**

za sprovođenje nagradne igre

**« PATOS I ZABAVU SPOJI, VRIJEDNE NAGRADE OSVOJI »**

koju priređivač organizuje u vlastite promotivne svrhe

**1. - Priređivač nagradne igre**

**Spanish Market doo Sarajevo , sa sjedištem u ulici Bojnička 44 (u daljem tekstu Priređivač nagradne igre) sa identifikacijskim brojem 4200093060001 i PDV brojem 200093060001, priređuje nagradnu igru « PATOS I ZABAVU SPOJI, VRIJEDNE NAGRADE OSVOJI ».**

 **2.- Svrha priređivanja nagradne igre**

Nagradna igra se organizuje u promotivne svrhe brenda Patos priređivača nagradne igre, kompanije Spanish Market i trgovačnog lanca Bingo, ali i da bi se nagradila lojalnost potrošača.

**3.- Trajanje**

**Nagradna igra će trajati 62 dana, odnosno u periodu od 15.11.2021. do 15.01.2022. godine.**

**4. Pravo na učešće**

U nagradnoj igri mogu učestvovati sva fizička lica sa prebivalištem na teritoriju Federacije Bosne i Hercegovine koja ispune uslove učešća, osim organizatora nagradne igre, lica zaposlenih u Spanish Market d.o.o. Sarajevo, Bingo d.o.o. Tuzla kao i članovi njihove uže obitelji.

Ako bilo koju od ponuđenih nagrada dobije maloljetna ili osoba ograničenih sposobnosti, nagradu može preuzeti samo uz odobrenje i prisustvo roditelja ili staratelja. U tom slučaju roditelj ili staratelj mora predati potrebna dokumenta koja potvrđuju njegov status odnosno identitet.

**5.- Uslovi učešća u nagradnoj igri:**

* **Za učešće u nagradnoj igri « PATOS I ZABAVU SPOJI, VRIJEDNE NAGRADE OSVOJI » potrebno je fotografiju fiskalnog računa na kojem se jasno vidi obavljena kupovina Patos proizvoda u pakovanjima od 90g, 100g, 120g, 125g ili 130g u bilo kojem Bingo marketu na teritoriji FBiH u periodu trajanja nagradne igre, zajedno sa ličnim podacima kupca (ime, prezime, adresa, broj telefona) poslati putem Viber aplikacije na broj 062 300 366.**

* Nepotpune i neispravne prijave smatraće se nevažećim i ne daju učesniku nikakvo pravo na učešće u nagradnoj igri.
Prijava je validna ukoliko učesnici obave kupovinu Patos proizvoda od 90g, 100g, 120g, 125g ili 130g sa jednim fiskalnim računom.
* Svaki učesnik u nagradnoj igri može učestvovati više puta. Jedan fiskalni račun sa obavljenom kupovinom se može koristiti samo prilikom jedne prijave za učešće u nagradnoj igri.
* Učesnici su dužni sačuvati fiskalni račun kao dokaz o kupovini.
* Svaka validna prijava učestvuje u jednom sedmičnom i finalnom izvlačenju.
* Prijave za učešće u nagradnoj igri učesnici mogu slati do 15.01.2022. godine do 23:59 sati.

# 6.- Nagradni fond:

**Za provođenje nagradne igre obezbijeđen je nagradni fond u ukupnoj vrijednosti od 15.737,60 KM sa uključenim PDV-om.**

**Nagradni fond se sastoji od sljedećih nagrada:**

|  |  |  |  |  |  |
| --- | --- | --- | --- | --- | --- |
| **RB.** | **KOLIČINA** | **NAGRADA** | **POJEDINAČNA VRIJEDNOST BEZ PDV** | **POJEDINAČNA VRIJEDNOST SA PDV** | **UKUPNA VRIJEDNOST SA PDV** |
| 1. | 8 | SAMSUNG A12 mobitel  | 350,00 KM | 409,50 KM | 3.276,00 KM |
| 2. | 4 | Samsung LED TV | 800,00 KM | 936,00 KM | 3.744,00 KM |
| 3. | 24 | Bluetooth slušalice | 20,00 KM | 23,40 KM | 561,60 KM |
| 4. | 56 | Patos dukserica | 50,00 KM | 58,50 KM | 3.276,00 KM |
| 5. | 56 | Bingo vaučer u iznosu 50,00 KM sa PDV | - | 50,00 KM | 2.800,00 KM |
| 6. | 104 | Bingo vaučer u iznosu 20,00 KM sa PDV | - | 20,00 KM  | 2.080,00 KM |
| **UKUPNO** |  |  |  |  | **15.737,60 KM SA PDV** |

**Svake sedmice izvlače se imena 31 dobitnika sretnih nagrada:
- 1x Samsung A12 mobitel**

**- 3x Bluetooth slušalica
- 7x Patos dukserica
- 7x Bingo vaučer u iznosu 50,00 KM**

**- 13x Bingo vaučer u iznosu 20,00 KM.**

# 7.- Izvlačenja imena nagrađenih:

Predviđeno je 8 (osam) sedmičnih i 1 (jedno) finalno izvlačenje, kada će se izvući imena dobitnika glavnih nagrada.

**Dobitnici nagrada se izvlače sedmično na dane:**

1. **19.11.2021.** *(u izvlačenje ulaze prijave pristigle od 15.11.2021. u 00:00 sati do 18.11.2021. godine 23:59 sati)*
2. **26.11.2021**. *(u izvlačenje ulaze prijave pristigle od 19.11.2021. u 00:00 sati do 25.11.2021. godine 23:59 sati)*
3. **03.12.2021.** *(u izvlačenje ulaze prijave pristigle od 26.11.2021. u 00:00 sati do 02.12.2021. godine 23:59 sati)*
4. **10.12.2021.** *(u izvlačenje ulaze prijave pristigle od 03.12.2021. u 00:00 sati do 09.12.2021. godine 23:59 sati)*
5. **17.12.2021.** *(u izvlačenje ulaze prijave pristigle od 10.12.2021. u 00:00 sati do 16.12.2021. godine 23:59 sati)*
6. **24.12.2021.** *(u izvlačenje ulaze prijave pristigle od 17.12.2021. u 00:00 sati do 23.12.2021. godine 23:59 sati)*
7. **31.12.2021.** *(u izvlačenje ulaze prijave pristigle od 25.12.2021. u 00:00 sati do 30.12.2021. godine 23:59 sati)*
8. **07.01.2022.** *(u izvlačenje ulaze prijave pristigle od 31.12.2021. u 00:00 sati do 06.01.2022. godine 23:59 sati)* u sjedištu Organizatora.

**Finalno izvlačenje će se obaviti dana 17.01.2022. godine u 12:00 sati u sjedištu Organizatora.**

U finalno izvlačenje ulaze sve validne prijave pristigle od 15.11.2021. godine do 15.01.2022. godine u 23:59 sati.

**8.- Način utvrđivanja dobitnika:**

Utvrđivanje dobitnika počinje nasumičnim izvlačenjem nagrade uz pomoć online aplikacije **appsorteos.com**. Lice koje je odredio organizator prikuplja i u navedenu aplikaciju unosi sve pristigle prijave. Zatim će se nasumičnim odabirom kroz aplikaciju izvući sretni dobitnici sedmičnih i glavnih nagrada.

Regularnost izvlačenja pratiti će i kontrolisati tročlana komisija (predstavnici organizatora i predstavnik javnosti), koja će napraviti zapisnik komisije koji će sadržavati imena i prezimena te adrese dobitnika i pripadajućih nagrada.

Komisija pregleda Viber prijavu dobitnika (fotografiju računa i lične podatke), konstatuje da je pošiljka uredna i čita ime, prezime i adresu pošiljaoca odnosno dobitnika, a podaci o nagradi i dobitniku se unose u zapisnik.

Jedan učesnik može osvojiti samo jednu sedmičnu nagradu, ali u izvlačenju za glavne nagrade učestvuju svi učesnici koji imaju pravo i ispunili su uslove učešća. Jedan učesnik može osvojiti samo jednu finalnu nagradu.

**9.- Preuzimanje nagrada i objava imena sretnih dobitnika:**

Nagrade će dobitniku biti uručene po završetku izvlačenja, a o načinu preuzimanja odnosno uručenja nagrade dobitnik će biti obaviješteni telefonskim putem, kroz aplikaciju Viber najkasnije u roku od 8 dana od dana izvlačenja.

**Imena dobitnika sedmičnih nagrada će biti objavljena na Facebook stranici Patos BiH i Instagram profilu @patosbih na dane:**

1. 19.11.2021.
2. 26.11.2021.
3. 03.12.2021.
4. 10.12.2021.
5. 17.12.2021.
6. 24.12.2021.
7. 31.12.2021.
8. 07.01.2022.

**Imena dobitnika glavnih nagrada bit će objavljena na Facebook stranici Patos BiH i Instagram profilu @patosbih na dan 17.01.2022. godine.**

Dobitnik je dužan podići nagradu u roku 30 dana od objavljivanja imena dobitnika.

Ako dobitnik u roku propisanom ovim pravilima ne podigne nagradu gubi na nju pravo.

Pri preuzimanju nagrada dobitnici će potpisati **Izjavu o prijemu nagrade** čime prestaju daljnje obaveze Organizatora nagradne igre prema dobitnicima.

Dobitnik nema pravo tražiti od Organizatora ni njenih dobavljača zamjenu osvojene nagrade za drugu nagradu ili protuvrijednost nagrade u novcu.

Učestvovanjem u ovoj nagradnoj igri učesnici su saglasni da se, ako postanu dobitnici nagrade, njihovo ime, adresa i slika, kao i slika kupljenog i ugrađenog proizvoda, mogu od strane Organizatora objaviti i koristiti bez naknade u štampanom, zvučnom, foto i video materijalu.

**10.- Obaveze dobitnika nagrade**

**Dobitnik nagrade će prilikom preuzimanja nagrade potpisati Izjavu o preuzimanju i saglasnost da se njegovo ime može koristiti u reklamnoj kampanji narednih 30 dana.**

**11. Prekid nagradne igre:**

Priređivač nagradne igre ima pravo da uz javno obavještenje jednostrano otkaže nagradnu igru u bilo kojoj fazi ukoliko ustanovi da je došlo do materijalne povrede ili zloupotrebe pravila nagradne igre ili ukoliko je došlo do događaja koji imaju karakter više sile.

Ako bi nastala neka od gore navedenih okolnosti izvlačenje i distribucija nagrada bit će odmah obustavljeno jednostranom odlukom priređivača te će priređivač javno objaviti razloge koji su doveli do prekida izvlačenja i distribucije nagrada.

U slučaju otkazivanja ili prekida nagradne igre neće se nadoknađivati troškovi ili eventualna šteta učesnicima u nagradnoj igri, niti će se nagradna igra održati.

**12.- Način upoznavanja javnosti sa Nagradnom igrom i Pravilima :**

O nagradnoj igri **« PATOS I ZABAVU SPOJI, VRIJEDNE NAGRADE OSVOJI »** javnost će biti upoznata putem sredstava javnog informisanja (dnevnih novina, plakata, letaka i društvenih mreža)

Informisanje javnosti podrazumijeva obavještenje o pravilima nagradne igre, odnosno o načinu i uslovima učešća u igri, dužini trajanja igre, datumima izvlačenja, načinu utvrđivanja dobitnika, načinu preuzimanja dobitaka i krajnji rok za preuzimanje dobitaka.

Sadržaj teksta kojim se javnost upoznaje sa nagradnom igrom ne može odstupati od ovih Pravila.

Pravila nagradne igre biti će objavljena u dnevnim novinama, a po dobivanju odobrenja za nagradnu igru od nadležnih institucija.

**13.- Završne odredbe**

**Ova Pravila počinju važiti danom početka nagradne igre, a po odobrenju Federalnog ministarstva finansija broj UP-05-12-1-3620/21** i svi učesnici prihvataju sve odredbe ovih Pravila bez ikakvih izmjena.

Sve odluke koje priređivač donese na bazi ovih Pravila konačne su i obavezujuće za sve učesnike.

Priređivač zadržava pravo izmjene ili dopune ovih Pravila uz predhodno pribavljenu saglasnost Federalnog ministarstva finansija, nakon čega će iste biti objavljene u sredstvima javnog informisanja.

Za sve dodatne informacije i tumačenja ovih pravila učesnici se mogu obratiti direktno na adresu Spanish Market d.o.o., Bojnička 44.

# 14.- Nadležnost Suda

Sudjelovanjem u nagradnoj igri svaki učesnik prihvaća prava i obaveze koje proizilaze iz ovih pravila. U slučaju spora svaki učesnik prihvaća nadležnost stvarno nadležnog suda u Sarajevu.

Spanish Market d.o.o. Sarajevo

 Direktor

 **Emir Filipović**

**Broj protokola:** ﻿10-26/21